සිර ගෙදරට යැවීම සඳහා තම ගමන් මල්ලේ හෙරොයින් ග්‍රෑම් 6ක් සහ මිලිග්‍රෑම් 13 ක් සඟවා ගෙන සිටි කාන්තාවක් අත්තනගල්ල මහේස්ත්‍රාත් අධිකරණ භූමියේ රැඳී සිටියදී වේයන්ගොඩ පොලිසිය විසින් අත්අඩංගුවට ගන්නා ලදී.ඇය මේ මස 12 වැනි දින දක්වා රිමාන්ඩ් භාරයේ තබන ලෙස අත්තනගල්ල මහේස්ත්‍රාත් සහ අතිරේක දිසා විනිසුරු ඩී. ඒ. රුවන් පතිරණ මහතා (28 දා) නියෝග කෙළේය.මේ කාන්තාවගේ පුතුන් දෙදෙනකු ගිනි අවි ළඟ තබා ගැනීමේ චෝදනාවක් මත රිමාන්ඩ් භාරයේ සිටී.